OpenLLM-France/wikimedia huggingface dataset:
# Kris Meeke

Kris Meeke (Dungannon, Irlanda del Nord, 2 de juliol de 1979) és un pilot de ral·li, el qual ha disputat el Campionat Mundial de Ral·lis. Guanyador del Intercontinental Rally Challenge del 2009.

## Trajectòria

Meeke disputa el Campionat Mundial de Ral·lis júnior entre el 2003 i el 2008, aconseguint la tercera posició del certamen l'any 2005 amb un Citroën C2 S1600.
L'any 2009 disputa el Intercontinental Rally Challenge amb un Peugeot 207 S2000, aconseguint la victòria final, aconseguint ser el més ràpid a 4 dels ral·lis del campionat. La temporada següent acabaria en tercera posició.
Prodrive contractà a Meeke al 2011 per disputar algunes cites del Campionat Mundial de Ral·lis amb un Mini Countryman WRC oficial, quedant-se sense equip per la temporada 2012. La temporada 2013 tan sols disputarà un parell de ral·lis amb l'equip Abu Dhabi Citroën WRT substituint puntualment a Khalid Al Qassimi i a Dani Sordo.
La temporada 2014 i 2015 es converteix en pilot oficial de Citroën World Rally Team amb un Citroën DS3 WRC, guanyant el Ral·li de l'Argentina del 2015. L'any 2016, quan Citroën decideix pendre un any sabàtic del Mundial, Meeke passa a l'equip semioficial Abu Dhabi Citroën WRT, on guanya el Ral·li de Portugal i el Ral·li de Finlàndia.
L'any 2017, amb el retorn a la competició del Citroën World Rally Team, ara amb un Citroën C3 WRC, Meeke retorna a l'equip oficial, guanyant el Ral·li de Mèxic i el Ral·li de Catalunya. A la següent temporada Meeke queda fora de l'equip a mitja temporada degut al seu important número d'accidents i abandonaments.
L'any 2019 s'incorpora al equip Toyota Gazoo Racing WRT, on acabarà el campionat en sisena posició.

## Victòries al WRC

| # | Ral·li | Any | Copilot | Vehicle |
| 1 | 35th Rally Argentina | 2015 | Paul Nagle | Citroën DS3 WRC |
| 2 | 50º Rally de Portugal | 2016 | Paul Nagle | Citroën DS3 WRC |
| 3 | 66th Rally Finland | 2016 | Paul Nagle | Citroën DS3 WRC |
| 4 | 31º Rally Guanajuato México | 2017 | Paul Nagle | Citroën C3 WRC |
| 5 | 53è Ral·li RACC Catalunya - Costa Daurada | 2017 | Paul Nagle | Citroën C3 WRC |

## Referències

* ↑ Fernischumi, Iván Fernández-. «Kris Meeke gana y ya es campeón del IRC» (en castellà), 26-09-2009. [Consulta: 26 abril 2022].
* ↑ «Mini anuncia el fichaje de Meeke en París». [Consulta: 26 abril 2022].
* ↑ «rally México: Kris Meeke gana en México con un tremendo susto final» (en castellà), 12-03-2017. [Consulta: 26 abril 2022].
* ↑ Periódico, El. «Kris Meeke gana el Rally de Catalunya» (en castellà), 08-10-2017. [Consulta: 26 abril 2022].
* ↑ Mancebo, Adrián. «Citroën despide a Kris Meeke por sus continuos accidentes» (en castellà), 25-05-2018. [Consulta: 26 abril 2022].
* ↑ Fuentes, José Soto. «Kris Meeke ficha por Toyota para el WRC» (en castellà), 18-10-2018. Arxivat de l'original el 2022-08-09. [Consulta: 26 abril 2022].
# LFN

LFN té els següents significats:
* Lingua franca nova, llengua auxiliar artificial basada en les llengües romàniques, creada a Pennsilvània
* Nom de fitxer llarg (del seu nom en anglès Long Filename), convenció de nom de fitxer informàtic, evolucionada de la del nom de fitxer 8.3
# LFC

LFC té els següents significats:
* Liverpool Football Club, club de futbol de la ciutat de Liverpool (Anglaterra)
* Linfield Football Club, club de futbol de la ciutat de Belfast (Irlanda del Nord)
* Los Fabulosos Cadillacs, grup musical format a Buenos Aires (Argentina)
* Llum fluorescent compacte, llum fluorescent amb rosca Edison
* Lucas F. Crazy, músic brasiler
* Nivell de convecció lliure (del seu nom en anglès Level of Free Convection), límit inferior de la capa de la troposfera de màxima energia potencial de convecció disponible
# La Roca Alta (Bóixols)

La Roca Alta és una muntanya de 1.403,9 metres d'altitud del terme municipal d'Abella de la Conca, al Pallars Jussà, en territori del poble de Bóixols.
Es troba al sud-est de Bóixols, al davant seu a l'altre costat de la vall del riu de Pujals. És a l'extrem sud-occidental de les Roques de les Canals del Grau, al sud-est de l'Obac del Pi Gros i al nord-est de lo Picalt.

## Etimologia

Com en molts altres topònims de muntanya, es tracta d'un topònim romànic descriptiu: és una roca que, pel fet de contrastar amb el seu entorn, és anomenada alta.
# La Girona

* Aquest article tracta sobre el galió La Girona. Vegeu-ne altres significats a «Girona (desambiguació)».
La Girona va ser una galiassa, transformada en galió, de la Grande y Felicísima Armada de 1588. Pertanyia a l'estol de Nàpols comandat per Hug de Montcada i Gralla i es va enfonsar prop de Lacada Point, al comtat d'Antrim, a Irlanda. El capità del vaixell era el genovès Fabrizio Spínola, cavaller de Malta.
Després de la trobada amb els anglesos en el Canal de la Mànega prop Gravelines, La Girona va circumnavegar Escòcia i va poder ancorar al port de Killybegs, Comtat de Donegal. Dos vaixells es van enfonsar intentant entrar en aquest port. Amb l'ajuda d'un cap irlandès, MacSweeney Bannagh, la Girona va ser reparada i va sortir l'octubre de 1588 amb 1.300 persones a bord, incloent-hi don Alonso Martínez de Leyva. Va passar per Lough Foyle, però una tempesta va fer encallar la Girona prop del castell de Dunluce al Comtat d'Antrim. Van sobreviure 9 persones, les quals van ser traslladades a Escòcia per Sorley Boy Macdonnell. A les platges es van trobar 260 cossos.
El naufragi de La Girona es commemora a les il·lustracions de l'Armada i la costa d'Antrim que apareixen al revers dels bitllets de 10 lliures expedit pel First Trust Bank d'Irlanda del Nord. Als pocs mesos del naufragi, George Carew es va fer càrrec de les primeres recuperacions de la Girona, queixant-se del cost de l'operació i donant als bussos molt "usequebaugh" (whiskey)". Sorley Boy Macdonnell va recuperar tres canons i dues caixes del tresor. A la costa de Portballintrae, un equip de bussos belgues (1967) va recuperar el tresor més gran de tota l'Armada. L'or i les joies de la Girona estan exposades a l'Ulster Museum de Belfast.

## Referències

* 1 2 3 4 «girona-tribute». Arxivat de l'original el 2009-02-15. [Consulta: 3 octubre 2005].
* ↑ Ken Douglas. The Downfall of the Spanish Armada in Ireland: The Grand Armada Lost on the Irish Coast in 1588. Gill Books, 25 setembre 2009, p. 146–. ISBN 978-0-7171-5149-3.
* ↑ «First Trust £10 1998». Ron Wise's Banknote World. Arxivat de l'original el 2011-06-03.

## Vegeu també

* La Juliana (1570)

## Enllaços externs

* El naufragi de la "Girona", revista Sàpiens
* El naufragi del vaixell Girona, Revista de Girona 214/2002
# Lu Tongjuan

Lu Tongjuan (10 de març de 1990) és una esportista xinesa que va competir en judo, guanyadora d'una medalla de bronze al Campionat Asiàtic de Judo de 2011 en la categoria de –57 kg.

## Palmarès internacional

Campionat Asiàtic :
| Any | Lloc | Medalla | Categoria |
| 2011 | Abu Dabi ( Emirats Àrabs Units) | 3 | –57 kg |

## Referències

* ↑ Lu Tongjuan en Judoinside.com (anglès)
# Picardies

El picardies (mot singular usat exclusivament en morfologia de plural) és una camisola femenina de tirants, sovint escotada, que sol arribar fins als malucs, de teixit lleuger i adornada generalment amb transparències, blondes, llaços o brodats; sovint s'usa en combinació amb calces o tanga a joc. Generalment el picardies és considerat peça de llenceria sexi. El català picardies equival a l'anglès baby doll, a l'espanyol picardías i al francès nuisette; en italià, portuguès i moltes altres llengües s'anomena amb l'anglicisme baby doll. Nascut a la dècada de 1950 com a estil de camisa de dormir curta, el picardies fou popularitzat internacionalment pel film Baby Doll (1956), en què la protagonista, Carroll Baker, lluïa aquesta peça en un paper de seductora. El film, així mateix, donà nom a la peça en anglès i en força idiomes.

## Referències

* ↑ Lansdell, Avril. Everyday Fashions of the 20th Century (en anglès). Osprey Publishing, 1999, p. 81. ISBN 0747804281.

## Bibliografia

* TERMCAT. Neoloteca [en línia], s.v. "Picardies"
Viccionari
# Mamadou Niang

Mamadou Niang (Matam, 13 d'octubre de 1979) és un exfutbolista senegalès de la dècada de 2000.
Fou internacional amb la selecció de futbol del Senegal. Pel que fa a clubs, destacà a Strasbourg, Olympique de Marsella i Fenerbahçe SK.

## Referències

* ↑ Mamadou Niang a National-Football-Teams.com (anglès)
* ↑ «Mamadou Hamidou Niang - Goals in International Matches».
* ↑ «Mamadou Hamidou Niang». Turkish Football Federation. [Consulta: 16 setembre 2011].
* ↑ «Niang, votre Olympien du mois de mai» (en anglès). OM.net, 07-06-2009 [Consulta: 21 agost 2019].
* ↑ uefa.com «Niang leaves OM for Fenerbahçe - UEFA Europa League - News - UEFA.com» (en anglès). UEFA.com, 14-08-2010.
* ↑ «Mamadou Niang». L'Équipe [Consulta: 16 setembre 2011].
* ↑ «Mamadou Niang». Soccerway. Global Sports Media. [Consulta: 16 setembre 2011].
* ↑ «M. Niang». [Consulta: 8 octubre 2017].
# Louise Du Pierry

Louise Du Pierry (francès: Louise du Pierry) (La Ferté-Bernard, 1746 - Luzarches, 27 de febrer de 1807), va ser una astrònoma i professora francesa.

## Biografia

Va néixer a La Ferté-Bernard, a la província francesa de Maine, l'1 d'agost de 1746. Louise du Pierry va ser estudiant i també amant de Jerome de Lalande el 1779. Va estudiar història natural i astronomia. Va ser membre de l'Acadèmia de Ciències de Béziers.
El 1789 es va convertir en la primera dona professora de la universitat de la Sorbona a París com a líder del Cours d’astronomie ouvert pour les dames et mis à leur portée per a estudiants. Va ser la primera classe orientada a les dones. El curs va tenir un gran èxit, tot i que molts estudiants temien al principi que l'assumpte seria massa difícil per a les dones.
Va publicar molts treballs sobre la recopilació de dades astronòmiques. Aquests treballs inclouen:
Tables de l'effet des réfractions, en ascension droite et en déclinaison, pour la latitude de Paris, París, 1791. Aquesta publicació es referia a l'estimació de l'efecte de refracció, el coneixement del qual era necessari per als càlculs dels astrònoms. La sèrie de taules proporciona la quantitat de l'efecte de refracció en funció de l'ascensió recta i la declinació a la latitud de París.
Tables de la durée du jour et de la nuit, París, 1792. Aquesta publicació proporcionava la durada dels dies i de les nits tant per a usos astronòmics com civils.
Calculs d’éclipses pour better trouver le movement de la Lune.
Table alphabétique et analytique des matières dins dels cinc volums del Système des connaissances chimiques de Fourcroy, París, Beaudouin, 1799 (any X de la revolució francesa).
Jerome de Lalande li va dedicar la seva obra Astronomie des Dames (1790), [5], on és lloada pel seu talent, gust i coratge en el camp de la ciència.

## Referències

* ↑ Jean Pierre Poirier, Histoire des femmes de science en France: du Moyen-Âge à la Révolution. Pygmalion, 2002, p. 161 ISBN 9782857047896
* 1 2 3 Bernardi, Gabriella. The Unforgotten Sisters: Female Astronomers and Scientists before Caroline Herschel. Springer, 14 març 2016. ISBN 9783319261270.
* 1 2 Roberts, Meghan K. «Learned and Loving: Representing Women Astronomers in Enlightenment France». Journal of Women's History; Baltimore, 29, Spring 2017, pàg. 14–37. DOI: 10.1353/jowh.2017.0001.
* 1 2 3 4 Ogilvie, Marilyn Bailey. Women in Science: antiquity through the nineteenth century. Boston: Massachusetts Institute of Technology, 1986, p. 148.
# Línia 9

«Línia 9» té aquests significats:
* Línia 9 del metro de Barcelona
* Línia 9 del TRAM Metropolità d'Alacant
* Línia 9 (Rodalies Madrid)
* Línia 9 del metro de Madrid
* Línia 9 del metro de Moscou
* Línia 9 del metro de París
# Marc Bécam

Marc Bécam (Saint-Martin-des-Champs, 9 d'octubre de 1931 - Kemper, 21 d'abril de 2021) fou un polític bretó. Treballà com a tècnic a la FDSEA (Fédération Départementale des Syndicats d'Exploitants Agricoles) de Finisterre. Militant del Reagrupament per la República, va ser diputat per Finisterre a les eleccions legislatives franceses de 1967, 1968, 1973 i 1986. Posteriorment fou senador per Finisterre de 1980 a 1986, secretari d'estat de Col·lectivitats locals de 1977 a 1980, membre del Consell General de Finisterre i alcalde de Quimper de 1977 a 1989.
| Precedit per: Jean Lemeunier | Alcalde de Quimper 1977 - 1989 | Succeït per: Bernard Poignant |
# Marc Buades Ferriol

Marc Buades Ferriol (Maria de la Salut, 3 d'abril de 1996) és un ciclista mallorquí que competeix en tant en carretera com en pista. Des del 2015 milita a l'equip Fundación Euskadi-EDP.

## Palmarès en pista

* 2014
** Campió d'Espanya de Persecució per equips (amb Albert Torres, Jaume Muntaner i Vicente Pastor)
** Campió d'Espanya júnior en Persecució
** Campió d'Espanya júnior en Madison
** Campió d'Espanya júnior en Persecució per equips
* 2016
** Campió d'Espanya de Persecució per equips (amb Albert Torres, Xavier Cañellas i Toni Ballester)
* 2017
** Campió d'Espanya de Persecució per equips (amb Albert Torres, Xavier Cañellas i Joan Martí Bennassar)

## Palmarès en ruta

* 2017
** 1r al Circuit Sollube

## Referències

* ↑ «Marc Buades, todo para ser ciclista». naiz.eus [Consulta: 17 octubre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Maila Talvio

Maria Mikkola Winter, més coneguda com a Maila Talvio (Hartola, 17 d'octubre de 1871 - Hèlsinki, 6 de gener de 1951) va ser una escriptora finlandesa. Va estar nominada tres cops pel Premi Nobel de Literatura.
Juntament amb Minna Canth i Theodolinda Hahnsson va ser una de les primeres dones finlandeses que van poder anar a la universitat. Els seus escrits eren crítics amb el socialisme i s'insereixen en el marc del nacionalisme finlandès. Va estar posteriorment influenciada per l'obra de Lev Tolstoi, i durant la dècada dels anys 30 va participar en programes d'intercanvi cultural amb l'Alemanya nazi i la Itàlia feixista.
Va ser una de les escriptores més importants del moviment per la Temprança i va escriure en un estil entre el realisme i el subjectivisme.

## Obres destacades

* Pimeänpirtin hävitys (‘La destrucció de Pimeänpirtin', 1901)
* Elämän kasvot (‘La cara de la vida, 1916)
* Silmä yössä (‘L'ull de la nit’, 1917)
* Kurjet (‘Les grues', 1919)
* Kirkonkello (‘La campana’, 1922)

## Referències

* ↑ «Maila Talvio». Gran Enciclopèdia Catalana. Barcelona: Grup Enciclopèdia Catalana.
# Mailavaram

Mailavaram fou un estat tributari protegit del tipus zamindari situat a la taluka de Bezwada, al districte de Kistna, Presidència de Madras (corresponent avui a l'estat d'Andhra Pradesh). Era un estat petit que era format únicament per una part de l'antiga pargana de Kondapalli. La ciutat de Mailavaram tenia 3.704 habitants al cens de 1881.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# MariaDB

MariaDB és una branca del sistema de gestió de bases de dades MySQL impulsada per la comunitat, per tal de mantenir el seu estat lliure sota la GNU GPL, degut a la incertesa de l'estat de la llicència de MySQL ara que està sota la propietat d'Oracle. Així mateix, hi ha la intenció de mantenir una alta fidelitat amb MySQL, que garanteixi una capacitat de substitució "drop-in" per l'equivalència de la biblioteca binària i la compatibilitat amb les APIs i les ordres de MySQL. Inclou el motor d'emmagatzematge XtraDB com a substitució d'InnoDB, així com un nou motor d'emmagatzematge, Aria, que pretén ser tant un motor transaccional com no transaccional, que potser fins i tot s'inclourà en futures versions de MySQL. El seu principal desenvolupador és Monty Widenius, el fundador de MySQL i Monty Program Ab.

## Usuaris destacats

* LAMP
* Arch Linux
* Chakra Linux
* Fedora (des de Fedora 19)
* Gentoo
* Google
* Mozilla
* openSUSE (openSUSE 12.3 i posteriors)
* Red Hat Enterprise Linux (RHEL 7 i posteriors)
* Slackware
* Wikimedia Foundation
* SaltOS

## Referències

* ↑ About XtraDB, AskMonty KnowledgeBase
* ↑ Aria FAQ, AskMonty KnowledgeBase
* ↑ https://www.archlinux.org/news/mariadb-replaces-mysql-in-repositories/ Arch Linux News - 25 March 2013 MariaDB replaces MySQL in repositories
* ↑ «The Chakra Project - Get». Chakra-linux.org. Arxivat de l'original el 2013-02-13. [Consulta: 16 abril 2013].
* ↑ Oracle who? Fedora & openSUSE will replace MySQL with MariaDB, 2013-02-1.
* ↑ «Distributions Which Include MariaDB».'
* ↑ «The Register 12 September 2013 Google swaps out MySQL, moves to MariaDB'».'
* ↑ MySQL 5.1 vs. MySQL 5.5: Floats, Doubles, and Scientific Notation Arxivat 2014-09-04 a Wayback Machine., 2013-17-1.
* ↑ openSUSE Dumps MySQL Makes MariaDB Default Database, 2013-02-1.
* ↑ «Red Hat ditches MySQL, switches to MariaDB». Itwire.com. [Consulta: 11 setembre 2013].
* ↑ «Slackware News - 23 March 2013 ''Slackware switching to the MariaDB database''». Slackware.com. [Consulta: 16 abril 2013].
* ↑ «Wikipedia Adopts MariaDB». Wikimedia Foundation, 22-04-2013.
* ↑ «SaltOS sees gains with subqueries in MariaDB». MariaDB Foundation.

## Enllaços externs

* MariaDB - Lloc web oficial
* MariaDB, la variant retrocompatible de MySQL a YouTube - classe donada per Monty Widenius a Google
# Malur canós de l'Eyre

El malur canós de l'Eyre (Amytornis goyderi) és un ocell de la família dels malúrids (Maluridae).

## Hàbitat i distribució

Habita zones àrides amb herba d'Austràlia central.

## Referències

* ↑ «Malur canós de l'Eyre». Cercaterm. TERMCAT, Centre de Terminologia. Rev. 20/04/2022(català)
# Marató de Rotterdam

La Marató de Rotterdam, actualment anomenada NN Rotterdam Marathon, és una marató anual que es realitza des de 1981 a Rotterdam, Països Baixos. Se celebra el mes d'abril de cada any des de la tercera edició de 1984, i atreu molts atletes d'elit. Ha estat classificada com una de les 10 millors maratons del món per la revista Runner's World. L'esdeveniment és la marató més popular als Països Baixos, seguida per les maratons d'Amsterdam i Eindhoven.
La Marató de Rotterdam ha produït temps molt ràpids, donat el seu recorregut pla i condicions de temps favorables. Entre abril de 1985 i setembre de 1998 el millor temps mundial havia estat realitzat a Rotterdam, per Carlos Lopes i Belayneh Dinsamo respectivament. A l'abril de 2012 sis atletes diferents van córrer un sub 2:05:00 temps i quatre dels deu corredors de marató més ràpids van obtenir el seu millor temps a la Marató de Rotterdam.
El 2007 l'esdeveniment va ser suspès després de tres hores i mitja de cursa a causa de condicions de temps violent; l'institut meteorològic KNMI va descriure condicions "fora de temporada" sent el dia de la cursa el més tebi enregistrat en la ciutat un mes d'abril, amb temperatures per sobre de 34 °C. Els corredors eren en la cursa quan va ser parada encara que alguns van continuar malgrat els avisos i l'aturament.
El rècord de William Kipsang de 2008, de 2:05:49, va ser trencat l'any següent per Duncan Kibet i James Kwambai que van córrer el tercer temps més ràpid mai fet per la distància, amb un temps de 2:04:27.
El 2012, la IAAF Gold Label va ser atorgada a l'esdeveniment, després de satisfer la darrera condició el mes d'abril d'aquell any: el requisit que la cursa fos seguida en directe per la televisió a, com a mínim, cinc països.

## Referències

* ↑ «Còpia arxivada». Arxivat de l'original el 2005-03-29. [Consulta: 29 març 2005].
* ↑ Dutch news - Expatica
* ↑ http://www.dutchnews.nl/news/archives/2007/04/heat_halts_rotterdam_marathon_.php Arxivat 2007-04-19 a Wayback Machine.
* ↑ «Kipsang sets 2:05:49 course record in Rotterdam». IAAF, 13-04-2008.
* ↑ http://www.universalsports.com/ViewArticle.dbml?

## Enllaços externs

* Pàgina web oficial
# Bíbul

Bíbul (en llatí: Bibulus, literalment 'bevedor') va ser un cognomen romà. És conegut sobretot en membres de la gens Calpúrnia i la gens Publícia.
Alguns dels personatges significatius amb al cognomen Bibulus van ser:
* Gai Publici Bíbul, tribú de la plebs l'any 209 aC
* Marc Calpurni Bíbul, cònsol el 59 aC
* Luci Calpurni Bíbul, governador de la província romana de Síria l'any 34 aC, fill de l'anterior
* Gai Calpurni Bíbul, edil curul l'any 22 dC

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 487.
# Lliri de Sant Bru

El lliri de Sant Bru o lliri de bosc (Anthericum liliago), és una espècie de planta amb flors de la família de les asparagàcies que es distribueix per Europa i Turquia.
Addicionalment pot rebre el nom de lliri de França.

## Descripció

És una planta herbàcia que destaca pel seu raïm poc ramós de flors blanques i que no arriba a més de metre i mig d'alçada. Les flors són vistoses i atractives gràcies als seus 6 pètals blancs llargs i estrets semblant a la forma radial de la flor de lis. Les fulles són planes, també llargues i estretes. Sovint són poc més curtes que la tija.
És una espècie pròpia dels prats montans, matollars i boscs clars. És rar a la comarca del Bages, on es troba només en alguns prats d'altitud, especialment en els de l'àrea de Mura. Cal distingir entre Anthericum liliago i la porrassa o vara de sant Josep (Asphodelus cerasiferus), una espècie propera amb qui comparteix família, color, estructura de la flor i àrea de distribució en el PN de Sant Llorenç del Munt i l'Obac. La porrassa és una planta d'aspecte més robust, amb una inflorescència més densa i coberta de flors, però aquestes són de menor mida, els tèpals de les quals mostren una línia medial ben perfilada de color taronja fosc, mentre que els tèpals d'Anthericum liliago són de color blanc pur o quasi verd a les puntes.

## Referències

* ↑ «Anthericum liliago» a EOL. Data consulta: 05 de març de 2014.
* 1 2 «Anthericum liliago». Noms de plantes. Corpus de fitonímia catalana. TERMCAT, Centre de Terminologia. [Consulta: 23 abril 2022].
* ↑ «Anthericum liliago» (en anglès). Royal Botanic Gardens. Kew. [Consulta: 23 abril 2022].
* ↑ http://ichn.iec.cat/bages/roureda/Imatges%20grans/cAnthericum%20liliago.htm Arxivat 2015-07-24 a Wayback Machine.
# Alfredo Gil Porta

Alfredo Gil Porta (Barcelona, 10 de gener de 1891 - Barcelona, 27 de gener de 1908) fou un futbolista català de la dècada de 1900.

## Trajectòria

Va néixer al carrer de Sant Pau de Barcelona, fill de Josep Gil i Pradas, natural de Figueroles, i de Teresa Porta i Prim, natural de Vila-rodona.
Fou jugador del FC Barcelona entre 1905 i 1908. S'incorporà a l'equip de futbol provinent de la secció d'atletisme, essent un destacat atleta en proves de resistència. Va morir ben jove, de malaltia, mentre era jugador del club.

## Referències

* 1 2 Registre de Naixements de l'Ajuntament de Barcelona, any 1891, número de registre 207.
* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 «Foot-ball». Mundo Deportivo, 30-01-1908. [Consulta: 17 febrer 2016].
* ↑ «Carreras resistencia a pie». Mundo Deportivo, 23-08-1906. [Consulta: 17 febrer 2016].